**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՈՍՏԻԿԱՆՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ոստիկանության մասին» 2001 թվականի ապրիլի 16-ի ՀՕ-177 օրենքի (այսուհետ՝ Օրենք) 1-ին հոդվածում *«ոստիկանությունը»* բառից հետո լրացնել *«ներքին գործերի բնագավառի պետական կառավարման լիազոր մարմնի ենթակայությամբ գործող»* բառերը։

**Հոդված 2.** Օրենքի 3.1-րդ հոդվածի 2-րդ մասում *«վարչապետը»* փոխարինել *«ներքին գործերի բնագավառի պետական կառավարման լիազոր մարմնի (այսուհետ՝ Լիազոր մարմին) ղեկավարը»* բառերով։

**Հոդված 3.** Օրենքի ամբողջ տեքստում՝

1. *«Կառավարությունը»* բառերը փոխարինել *«Լիազոր մարմնի ղեկավարը»* բառերով, բացառությամբ 15-րդ մասի 2-րդ և 40.1-րդ հոդվածի 2-րդ մասերի.
2. *«վարչապետը»* բառերը փոխարինել *«Լիազոր մարմնի ղեկավարը»*, բացառությամբ Օրենքի 3.1-րդ հոդվածի 2-րդ մասի.
3. *«ոստիկանության պետի»* բառերը փոխարինել *«Լիազոր մարմնի ղեկավարի»* բառերով, բացառությամբ Օրենքի 22-րդ հոդվածի։

**Հոդված 4.** Օրենքի 5-րդ հոդվածի 6-րդ մասը՝

1. *«երեք ժամվա ընթացքում»* բառերը փոխարինել *«անհապաղ»* բառով.
2. *«գտնվելու վայրի մասին»* բառերից հետո լրացնել *«, բացառությամբ այն դեպքերի, երբ դա կարող է խոչընդոտել հանցագործության կանխմանը կամ խափանմանը կամ հանգեցնել ապացույցների ոչնչացման կամ վնասման, ինչպես նաև վտանգի տակ դնել Հայաստանի Հանրապետության ազգային անվտանգությունը»* բառերը։

**Հոդված 5.** Օրենքի 6-րդ հոդվածի վերնագրում և 1-ին մասում *«ոստիկանության ուսումնական հաստատությունների»* բառերը փոխարինել *«Լիազոր մարմնի ուսումնական հաստատությունների»* բառերով։

**Հոդված 6.** Օրենքի 9-րդ հոդվածը՝

1. վերնագրում *«համակարգը»* բառը փոխարինել *«կառուցվածքը»* բառով.
2. 1-ին մասն ուժը կորցրած ճանաչել.
3. 2-րդ մասում *«՝ Երևան քաղաքի և մարզային վարչություններից և դրանց ենթակա բաժիններից»* բառերը փոխարինել *«տարածքային ստորաբաժանումներից»* բառերով.
4. 3-րդ մասում *«Ոստիկանության պետը»* բառերից հետո լրացնել *«, Լիազոր մարմնի ղեկավարի համաձայնությամբ,»* բառերը։

**Հոդված 7.** Օրենքի 13-րդ հոդվածի 1-ին մասի 1-ին կետի բ) ենթակետը և 4-6-րդ կետերը ուժը կորցրած ճանաչել։

**Հոդված 8.** Օրենքի 14-րդ հոդվածի 1-ին մասի 1-ին կետից *«առևտրի»* բառը հանել։

**Հոդված 9.** Օրենքի 18-րդ հոդվածը ուժը կորցրած ճանաչել։

**Հոդված 10.** Օրենքի 20-րդ հոդվածի 1-ին մասը՝

1. 4-րդ կետի 5-րդ պարբերությունում *«այդ մասին»* բառերից հետո լրացնել *«անհապաղ, սակայն ոչ ուշ քան»* բառերը.
2. 6.1-րդ կետում *«Կառավարության»* բառը փոխարինել *«Լիազոր մարմնի ղեկավարի»* բառերով.
3. 6.2-րդ կետի 3-րդ պարբերությունում *«Կառավարության որոշմամբ սահմանված»* բառերըփոխարինել *«Լիազոր մարմնի ղեկավարի սահմանած»* բառերով։

**Հոդված 11.** Օրենքի 22-րդ հոդվածի 1-ին մասը՝

1. 5-րդ կետում *«այլ պետության»* բառերից առաջ *«արտաքսելու կամ»* բառերը փոխարինել *«Լիազոր մարմնի հանձնարարությամբ արտաքսելու կամ իրավասու մարմնի դիմումի հիման վրա»* բառերը.
2. 7-րդ կետի 3-րդ պարբերությունում *«ճանապարհային ոստիկանության»* բառերից հետո լրացնել *«կամ պարեկային ծառայության»* բառերը։

**Հոդված 12.** Օրենքի 25-րդ հոդվածի 1-ին մասի 1-ին կետում *«փոխարինող անձի»* բառերից հետո լրացնել *«կամ պարեկային ծառայության պետի»* բառերը։

**Հոդված 13.** Օրենքի 29-րդ հոդվածի 5-րդ մասի 3-րդ կետում և 31-րդ հոդվածի 2-րդ մասի ա) կետում *«ռետինե»* բառը հանել։

**Հոդված 14.** Օրենքի 32-րդ հոդվածի 2-րդ մասի 3-րդ կետի 3-րդ պարբերությունում *«տեղյակ է պահում»* բառերից հետո լրացնել *«Լիազոր մարմնի ղեկավարին և»* բառերը։

**Հոդված 15.** Օրենքի 40.1-րդ հոդվածի 3-րդ մասն ուժը կորցրած ճանաչել։

**Հոդված 16. Եզրափակիչ և անցումային դրույթներ**

1. Սույն օրենքն ուժի մեջ է մտնում Հանրապետության նախագահի՝ Հայաստանի Հանրապետության ներքին գործերի նախարար նշանակելու մասին հրամանագիրն ուժի մեջ մտնելու օրվանից, բացառությամբ սույն օրենքի 6-րդ և 15-րդ հոդվածների:
2. Սույն օրենքի 6-րդ և 15-րդ հոդվածներն ուժի մեջ են մտնում ներքին գործերի բնագավառի պետական կառավարման լիազոր մարմնի կազմում տրանսպորտային միջոցների անվտանգ շահագործման գործառույթներով ստորաբաժանման կազմավորման հաջորդող օրվանից։
3. Մինչև սույն օրենքի ուժի մեջ մտնելն ընդունված իրավական ակտերը շարունակում են գործել մինչև դրանք ընդունած մարմնի կամ վերադաս մարմնի կողմից ուժը կորցրած ճանաչելը կամ նոր իրավական ակտերն ընդունվելը։
4. Ներքին գործերի նախարարը սույն օրենքն ուժի մեջ մտնելուց հետո՝ երկամսյա ժամկետում հաստատում է Ոստիկանության կանոնադրությունն ու աշխատողների քանակը։